**ikt.szám: ……../2022.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2022. március 11- én 18 óra 00 perckor megtartott nyilvános üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

Szalóky Nándor Polgármester

Szakács Balázsné alpolgármester

Kolonics Szilvia

Tima Zoltán Ferenc

Tóth Péter

képviselők

**Távol van**: -

**Tanácskozási joggal jelen van:** Novák Edit aljegyző

Meghívott: -

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 5 fő jelen van. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozta:

**17/2022.(III.11.) önkormányzati határozat**

Nagyacsád Község Önkormányzatának képviselő-testülete 2022. március 11-i ülésének napirendjét az alábbiak szerint határozza meg:

1. Ingatlan értékesítéssel kapcsolatos ügyek

Előadó: aljegyző

**1)Ingatlan értékesítéssel kapcsolatos ügyek**

**Előadó: aljegyző**

Novák Edit aljegyző elmondja, hogy a 15/2022.(III.2.) önkormányzati határozattal megállapított nyertes visszalépett, a pályázati kiírás lehetőséget nyújt arra, hogy a nyertes visszalépése esetén a soron következő érvényes ajánlatot adó pályázó kerüljön nyertesként kihirdetésre. A soron következő Vida Tivadar szintén visszalépett. A következő a rangsorban Vida Szabina, 8521 Nagyacsád, Rákóczi u. 2. sz alatti lakos. Összegben egyezőség áll fenn, de mivel Nagyacsádi lakos, így az elsőbbség őt illeti meg.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**18/2022.(III.11.) önkormányzati határozat**

Nagyacsád Község Önkormányzat képviselő-testülete úgy döntött, hogy a 15/2022.(III.2.)önkormányzati határozatot visszavonja, egyúttal a Nagyacsád 209/2 hrsz-hrsz-ú ingatlan értékesítése tárgyában, Na/158-1/2022. ikt.számon kiírt zárt borítékos eljárás kapcsán Vida Szabina (8521 Nagyacsád, Rákóczi u. 2.) által benyújtott pályázatot érvényesnek és eredményesnek nyilvánítja, és mint a pályázat nyertesének, 8521 Nagyacsád, Rákóczi u. 2. alatti lakosnak 14.600.000.- Ft azaz tizennégymillió-hatszázezer forint vételáron értékesíti a fent megjelölt ingatlant és egyben felhatalmazza a polgármestert a szerződés megkötésére.

A Képviselő-testület a pályázat nyertesét 2.000.000.- Ft előleg megfizetésére kötelezi.

Kikötések: A szerződés megkötésével Vida Szabina vállalja, hogy a szerződés megkötését követően legalább 2 éves időtartamra Nagyacsád településen állandó lakóhelyet létesít.

Felelős: polgármester

Határidő: 2021.03.25.

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2022. március 11-i nyilvános ülést 18 óra 30 perckor berekeszti .

K.m.f.

Szalóky Nándor Ivanics Barbara

polgármester jegyző

A jegyzőkönyv tartalmáért felel:

Novák Edit

aljegyző